Ajka Város Önkormányzata Képviselő-testületének 18/2024. (IX. 26.) önkormányzati rendelete
a telekadóról szóló 25/2015.(XI.30.) önkormányzati rendelete módosításáról
Ajka város Önkormányzatának Képviselő-testülete Magyarország Alaptörvénye 32. cikk (1) bekezdés h., pontjában foglalt felhatalmazás alapján, valamint az 1990. évi törvény 1. §. (1). pontjában meghatározott feladatkörében eljárva a következőt rendeli el:
1. §
A telekadóról szóló 25/2015.(XI.30.) önkormányzati rendelet 5. §-a a következő (7) bekezdéssel egészül ki:
„(7) A telekadó éves mértéke 5 Ft/m² a sportcélra használt telek esetében mindaddig, amíg a sportcélú használat fennáll, feltéve
a)	hogy a telek nem építményadó köteles és
b)	az ingatlan-nyilvántartás kivett területként tartalmaz sportcélú hasznosítást.”
2. §
A telekadóról szóló 25/2015.(XI.30.) önkormányzati rendelet 5. § (7) bekezdésének rendelkezései a teljes adó évre alkalmazandók.
3. §
Ez a rendelet 2024. szeptember 27-én lép hatályba.



Ajka, 2024. szeptember 13.



  Schwartz Béla sk.					 Dr. Jáger László sk.
 polgármester						  címzetes főjegyző

Végső előterjesztői indokolás


Ajka Város Önkormányzatának Képviselő-testülete elkötelezett a helyi sportélet támogatására. Ez az elhivatottság a helyi adóztatásban is megjelenik. Az építményadóról szóló rendelet alapján – többek között – a sportcélú épületek kedvező, 5.-Ft/m2 mértékkel adóznak. Ez a rendelkezés eddig hiányzott a telekadó rendeletből. A hatósági munka során felmerült, hogy beépítetlen telek is szolgálhat sportcélokat. A módosítás célja, hogy a telekadóban is megjelenjen ez a kedvezőbb adómérték.
 
Részletes indokolás
 
Az 1.§-hoz
 
A tervezet a sportcélú ingatlanokra 5.-Ft/m2 adómértéket javasol megállapítani, amennyiben megállapítható, hogy a telek valóban sportolási célt (is) szolgál. A kedvező adómérték addig alkalmazható, amíg ténylegesen sportcélra hasznosítják a telket.
 
A 2. §-hoz
 
Az érintett adózók közötti esélyegyenlőség érdekében és azért, hogy a teljes adóévre egységesen ez a mérték kerüljön alkalmazásra, a javaslat a kedvezőbb adómérték alkalmazását a hatálybalépését megelőzően rendeli alkalmazni a 2024-es adóévre.
 
A 3. §-hoz
 
A rendelet hatálybalépésének időpontját határozza meg.



Ajka, 2024.szeptember 13.




Dr. Jáger László sk
 címzetes főjegyző

